CUKIE SALUAK LAKA
Saco-indonesia.com
Motif ini memiliki arti lambang kekerabatan. Hal ini akan memberi makna dalam kehidupan masyarakat, bahwa kekuatan akan terjalin dari kesatuan yang saling terikat sehingga akan terwujud kekuatan bersama dalam menghadapi bermacam masalah. Bagi urang Pandaisikek nan tinggi sikolanyo, elok paruntuangnyo nan hiduik dirantau urang atau nan alah mandapek gelar S1, S2 dan S3 nan indak kamancubo batanunlai.... mari kito dukung keinginan urang nan dikampuang, mungkin INDAK ADO anak PANDAI SIKEK nan alah berhasil kini seperti nan alah manulius distatusi dibawahko nan indak mamakan pitih tanun. CUBOLAH SANAK INOK-INOKAN CUKIE SALUAK LAKA KOOOOO nan talatak di tapi kaian. Mungkin sanak ado nan alun pernah mancaliah SALUAK LAKA, TARENANG dll. ************* Saluak laka namonyo cukia, Dicukie nan turun dari aka Dilingkuang alua jo patuik Lahia jo bathin ado maknanyo Utang di kito manguasai Ujuang jo pangka nan tak tampak Awal jo akhia nan tidak kalihatan Baitu ragamnyo saluak laka Lataknyo di dalam tingkok Nak tarang tampak dimato Nak baguru bujang jo buatan Dagang nak jan salah sangko Urang di rantau saruannyo Alam takambang jadi guru Imbau maimbau dalam bathin Japuik manjapuik dalam raso Saluak nan jaleh bakaitan Laka basauh jo baukuran Silang bapiuah di dalamnyo Aleh parian jo balango Panadah angek jo dingin Panatiang kuma baarang Palatak tambika nan kapacah Nan sanang talatak di tampeknyo Buliah katangah jo katapi Baiak di ateh ruang tangah Dari muko lalu ka ujuang Laka nan indak dapek tingga Basauk untuang jo bagian Lahia jo bathin di dalamnyo Lahianyo aleh tambika Bathin mangaik kaukuran Balah sapiahan jo karek kuduangan Bapantang putuih di dalam adat Bagaikan apo nan lah tumbuah Kok jauah jalang manjalang Kok hampia silau manyilau Kaik nan indak dapek sangkah Tali nan indak buliah putuih Putuihnyo antaro batenggang Dicukie di ateh banang Dilantak suri basi Kok iyo awak lai cadiak pandai Nan arif jo budiman Bantulah urang nan dikampuang Jan bari inyo hati rusuah Dek itu ladang pancarianyo Nan kayo bantu jopitih Nan santiang tolong jo aka Nan pandai bacarito agiahkan informasi Nan dirantau tunjuakan jalan
Artikel sebelumnya
- KPK PERIKSA AIRIN UNTUK KASUS ATUT
- DIBALIAK MAKNA MAKANAN TRADISIONAL
- ISTRI NAZARUDDIN DIPERIKSA KPK SOAL HAMBALANG
Artikel selanjutnya
- Halaman :
-
-
-
min_Latn min_Latn min_Latn ind_Latn ind_Latn min_Latn ind_Latn ind_Latn ind_Latn unk unk unk